OBRAZLOŽITVENI MEMORANDUM

Čeprav je 11. Evropski razvojni sklad (ERS) že začel veljati, se bo novi postopek v zvezi s prispevki držav članic iz členov 21 do 24 Uredbe Sveta (EU) 2015/323 o finančni uredbi, ki se uporablja za 11. Evropski razvojni sklad, prvič uporabil za prvi obrok leta 2016. V členu 63 Uredbe Sveta (EU) 2015/323 je določeno, da se postopek v zvezi s prispevki držav članic iz členov 21 do 24 prvič uporabi za prispevke v letu n + 2, pod pogojem, da Notranji sporazum za 11. ERS začne veljati po letu n (1. marec 2015 = n + 1), zato se bodo navedeni členi uporabili za leto n + 2 (prvi zahtevek za prispevke v letu 2016). Evropska komisija se bo do navedenega datuma v zadevah, povezanih s prispevki držav članic, še naprej sklicevala na člene 57 do 61 finančne uredbe za 10. ERS.

Posledično se v skladu s členom 57(5) finančne uredbe za 10. ERS ta predlog nanaša na:

–znesek tretjega obroka prispevka za leto 2015.

V skladu s členom 57(7) finančne uredbe za 10. ERS se znesek, ki ga upravlja Komisija, in znesek, ki ga upravlja Evropska investicijska banka (EIB), določita ločeno.

V skladu s členom 145 finančne uredbe za 10. ERS je EIB Komisiji sporočila posodobljene ocene obveznosti in plačil za instrumente, ki jih upravlja.

V skladu s členom 58(2) finančne uredbe bi se morali pri zahtevkih za prispevke najprej porabiti zneski, ki so na razpolago iz prejšnjih ERS, in sicer eden za drugim. Zato zahtevki za prispevke v okviru tega predloga zadevajo zneske iz 10. ERS za EIB in Komisijo.

V skladu s členom 57(5) finančne uredbe za 10. ERS mora Svet o tem predlogu odločiti najpozneje v 21 koledarskih dneh po predstavitvi predloga s strani Komisije, države članice pa morajo tretji obrok plačati najpozneje v 21 koledarskih dneh po datumu, ko so bile uradno obveščene o sklepu Sveta.

V skladu z drugim pododstavkom člena 1 Sklepa Sveta 2013/759/EU o prehodnih ukrepih za upravljanje ERS od 1. januarja 2014 do začetka veljavnosti 11. Evropskega razvojnega sklada (v nadaljnjem besedilu: premostitveni sklad) se deleži prispevkov držav članic iz člena 1(2)(a) Notranjega sporazuma za 8., 9. in 10. ERS ustrezno zmanjšajo po začetku veljavnosti Notranjega sporazuma za 11. ERS. Zmanjšanje bo vplivalo na prispevke držav članic Komisiji v letih 2015, 2016 in 2017 glede na možnost izravnave, ki jo je izbrala vsaka država članica.

Člen 60(1) finančne uredbe za 10. ERS določa, da mora država članica, ki ni pravočasno plačala obroka prispevka, plačati obresti za neplačani znesek; način plačila obresti je urejen v istem členu.

2015/0246 (NLE)

Predlog

SKLEP SVETA

o finančnih prispevkih držav članic za financiranje Evropskega razvojnega sklada leta 2015, vključno s tretjim obrokom za leto 2015

SVET EVROPSKE UNIJE JE –

ob upoštevanju Pogodbe o Evropski uniji in Pogodbe o delovanju Evropske unije,

ob upoštevanju Notranjega sporazuma med predstavniki vlad držav članic Evropske unije, ki so se sestali v okviru Sveta, o financiranju pomoči Evropske unije v okviru večletnega finančnega okvira za obdobje 2014–2020 v skladu s Sporazumom o partnerstvu AKP-EU in o dodelitvi finančne pomoči čezmorskim državam in ozemljem, za katere se uporablja četrti del Pogodbe o delovanju Evropske unije (v nadaljnjem besedilu: Notranji sporazum za 10. ERS), zlasti člena 7 navedenega sporazuma,

ob upoštevanju Uredbe Sveta (ES) št. 215/2008 z dne 18. februarja 2008 o finančni uredbi, ki se uporablja za 10. Evropski razvojni sklad (v nadaljnjem besedilu: finančna uredba za 10. ERS), zlasti člena 57(5) Uredbe,